Rikunarita-ORG/Wikinium huggingface dataset:
# વિકિસ્રોત

વિકિસ્રોત| વિકિસ્ત્રોતનો હાલનો *લોગો* |
| વિકિસોર્સ.ઓર્ગનું મુખપૃષ્ઠ, ૨૦૦૮ |
| પ્રકાર | ડિજીટલ પુસ્તકાલય |
| માલિક | વિકિમીડિયા ફાઉન્ડેશન |
| બનાવનાર | લોકો દ્વારા |
| વેબસાઇટ | wikisource.org |
| એલેક્સા ક્રમાંક |  3,151 (નવેમ્બર ૨૦૧૯) |
| વ્યવસાયિક? | ના |
| નોંધણી | વૈકલ્પિક |
| શરૂઆત | ૨૪ નવેમ્બર ૨૦૦૩ |
| હાલની સ્થિતિ | ઓનલાઇન, સક્રિય |

**વિકિસ્રોત** ‍(અંગ્રેજી: Wikisource) વેબસાઇટ વિકિમીડિયા ફાઉન્ડેશનનું એક ધ્યેયકાર્ય છે. આ વેબસાઇટને વિકિમીડિયા ફાઉન્ડેશનના પ્રકલ્પ તરીકે સ્થાપવામાં આવેલ છે. વિકિસ્રોત પર પ્રકાશનાધિકારથી મુક્ત (અથવા પબ્લિક ડોમેન) સાહિત્યનો સંગ્રહ કરવામાં આવે છે. ખાસ કરીને ભૂતકાળના સાહિત્યકારોની ગદ્ય તથા પદ્ય કૃતિઓ, કે પછી રાજનીતિજ્ઞો અને નેતાઓના પ્રવચનો વગેરેનો સંગ્રહ કરવા માટે વિકિસ્રોત એ યોગ્ય સ્થળ છે.

## ગુજરાતી વિકિસ્ત્રોત

ગુજરાતીમાં અલાયદા વિકિસ્રોતની શરૂઆત ૨૭ માર્ચ ૨૦૧૨ના રોજ થઈ, જ્યારે વિકિસોર્સ (અનેક ભાષાઓનાં સહિયારાં વિકિસ્રોત) પર પહેલ વહેલી ગુજરાતી રચના તેના સાત વર્ષ પહેલા એટલે કે ૨૫ માર્ચ ૨૦૦૫ની આસપાસ થઈ હતી.

## સંદર્ભ

## બાહ્ય કડીઓ

* વિકિસ્રોતનું ગુજરાતી મુખપૃષ્ઠ
# જૂન ૨૮

**૨૮ જૂન**નો દિવસ ગ્રેગોરીયન પંચાંગ મુજબ વર્ષનો ૧૭૯મો (લિપ વર્ષ દરમ્યાન ૧૮૦મો) દિવસ છે. આ દિવસ પછી વર્ષ પુરું થવામાં ૧૮૬ દિવસ બાકી રહે છે.

આ તારીખ, વર્ષની એકમાત્ર એવી તારીખ છે જેમાં મહિનો અને દિવસ બંન્ને અલગ અલગ પૂર્ણ સંખ્યા (Perfect number) હોય (૨૮ અને ૬). જૂન ૬ અન્ય એવી એકમાત્ર તારીખ છે જેમાં મહિનો અને દિવસ બંન્ને એકજ પૂર્ણ સંખ્યા હોય છે.

## મહત્વની ઘટનાઓ

* ૧૯૪૮ – બોક્સર ડિક ટર્પિને બર્મિંગહામના વિલા પાર્કમાં વિન્સ હોકિન્સને હરાવીને આધુનિક યુગમાં પ્રથમ અશ્વેત બ્રિટિશ બોક્સિંગ ચેમ્પિયન બન્યો.
* ૧૯૮૭ - લશ્કરી ઇતિહાસમાં પહેલી વાર, ઇરાકી યુદ્ધ વિમાનોએ ઇરાનના સરદશ્ત શહેર પર બોમ્બમારો કર્યો ત્યારે રાસાયણિક હુમલા માટે નાગરિક વસ્તીને નિશાન બનાવવામાં આવી.

## જન્મ

* ૧૬૫૩ – મુહમ્મદ આઝમ શાહ, છઠ્ઠા મુઘલ સમ્રાટ ઔરંગઝેબનો મોટો પુત્ર અને મુઘલ સમ્રાટ (અ. ૧૭૦૭)
* ૧૭૧૨ – જિન-જાક રુસો, ૧૮મી સદીના યુરોપના એક સ્વિસ ચિંતક અને લેખક (અ. ૧૭૭૮)
* ૧૮૮૩ – શિવ પ્રસાદ ગુપ્ત, ભારતીય સ્વતંત્રતા ચળવળના નેતા અને મહાત્મા ગાંધી કાશી વિદ્યાપીઠના સ્થાપક (અ. ૧૯૪૪)
* ૧૯૨૧ – પી.વી. નરસિંહ રાવ, ભારતના નવમા વડાપ્રધાન (અ. ૨૦૦૪)
* ૧૯૪૦ – મુહમ્મદ યુનુસ, (Muhammad Yunus) બાંગ્લાદેશી અર્થશાસ્ત્રી અને શૈક્ષણશાસ્ત્રી, નોબેલ પુરસ્કાર વિજેતા

## અવસાન

* ૧૯૨૩ – જમશેદજી ફ્રામજી મદન, ભારતમાં ફિલ્મનિર્માણના પ્રણેતા, *સત્યવાદી રાજા હરિશ્ચંદ્ર* ફિલ્મના નિર્માતા (જ. ૧૮૫૭)
* ૧૯૬૭ – મહેંદી નવાઝ જંગ, ગુજરાત રાજ્યના પ્રથમ રાજ્યપાલ (જ. ૧૮૯૪)
* ૧૯૯૯ – પદ્મપાણી આચાર્ય, ભારતીય ભૂમિસેનાના મહાવીર ચક્ર વિજેતા અધિકારી (જ. ૧૯૬૯)

## તહેવારો અને ઉજવણીઓ

## બાહ્ય કડીઓ

* બી.બી.સી.(BBC): આજનો દિવસ

---